รัฐบาลไทย-ข่าวทำเนียบรัฐบาล-กข43 ข้าวขาวเพื่อสุขภาพ ปังเกินคาด  ‘ชุติมา’ ชวน เข้าร่วมโครงการรัฐ
วันศุกร์ที่ 8 มิถุนายน 2561
กข43 ข้าวขาวเพื่อสุขภาพ ปังเกินคาด  ‘ชุติมา’ ชวน เข้าร่วมโครงการรัฐ
โครงการข้าว กข43 ฤดูนาปรังที่ผ่านมาได้ผลตอบรับเป็นที่พอใจ กระทรวงพาณิชย์ร่วมกับกระทรวงเกษตรและสหกรณ์เชื่อมโยงการผลิตและการตลาดข้าว กข43
ปริมาณ1,120ตันข้าวเปลือก หรือ400ตันข้าวสารอย่างครบวงจร โดยมีผู้เข้าร่วมโครงการ ได้แก่ สหกรณ์การเกษตร จํานวน8ราย ผู้ประกอบการแปรรูปข้าว จํานวน7ราย และผู้ประกอบการค้าโมเดิร์นเทรด จํานวน4ราย ได้แก่ เทสโก้โลตัส บิ๊กซี ซูเปอร์เซ็นเตอร์ เดอะมอลล์กรุ๊ป และเซ็นทรัลฟูดส์ เกษตรกรที่รวมกันเป็นแปลงใหญ่ที่เข้าร่วมโครงการข้าว กข43จะได้รับเครื่องหมายรับรองเมล็ดพันธุ์แท้ รูปข้าวหลามตัดเขียวขาวจากกรมการข้าว และสามารถวางจําหน่ายในห้างที่เข้าร่วมโครงการ“Q”ข้าวปลอดภัยดังกล่าวได้โดยไม่ต้องเสียค่าใช้จ่ายใดๆ ทั้งสิ้น โดยจะจําหน่ายให้แก่ผู้บริโภคในราคา60บาท/กก. ข้าวดังกล่าวเป็นข้าวคุณภาพ“Q” (ปลอดภัยจากสารตกค้าง)ได้รับการรับรองจากกรมการข้าว กระทรวงเกษตรฯ นอกจากนี้ ภาครัฐยังช่วยประชาสัมพันธ์สร้างการรับรู้ให้แก่ผู้บริโภคให้ทราบถึงคุณสมบัติพิเศษของข้าว กข43และช่องทางการจําหน่ายอย่างชัดเจน
นางสาวชุติมา บุณยประภัศร รัฐมนตรีช่วยว่าการกระทรวงพาณิชย์ เปิดเผยว่า“หลังจากวางจําหน่ายข้าว กข43ตั้งแต่วันที่15พฤษภาคม2561พบว่า ประชาชนให้การตอบรับเป็นอย่างดี และได้รับความสนใจเป็นอย่างมากจากทุกภาคส่วนตั้งแต่เกษตรกรไปจนถึงผู้บริโภค มีรายงานว่า ภายใน2อาทิตย์ สามารถขายข้าว กข43ได้12ตัน ซึ่งเร็วมากสําหรับสินค้าที่เป็นตลาดเฉพาะ (niche market)แสดงว่ามีผู้สนใจมาก โดยเฉพาะกลุ่มรักสุขภาพ แต่ก็พบว่า ยังมีผู้นําเสนอโดยสื่อสารด้วยคําพูดที่ยังไม่ถูกต้อง เช่น ข้าวลดน้ําตาล ข้าวลดความอ้วน ซึ่งเป็นการสื่อสารที่จะทําให้ผู้บริโภคอาจเข้าใจผิดได้ เพราะข้าวไม่ใช่ยาลดความอ้วน ลดน้ําตาล หรือลดน้ําหนัก”
นางสาวชุติมา เปิดเผยต่อไปว่า“เมื่อวันที่5มิ.ย. 2561 ท่านรองนายกรัฐมนตรี พลเอก ฉัตรชัย สาริกัลยะในฐานะรองประธาน นบข. ได้มอบหมายให้มีการหารือระหว่างกรมการข้าว กระทรวงพาณิชย์ และ อย. เพื่อหาทางสร้างความเข้าใจที่ถูกต้องให้กับผู้บริโภคและให้ อย. เผยแพร่หลักการที่จะใช้ในการสื่อสารที่ถูกต้องและตัวอย่างถ้อยคํากลางๆ ที่เกษตรกรหรือผลประกอบการจะนําไปใช้ได้อย่างถูกต้อง เพื่อสื่อสารให้ผู้บริโภคเข้าใจ”
ข้าว กข43เป็นข้าวขาว นุ่ม ดัชนีน้ําตาลปานกลางค่อนไปทางต่ํา (medium-to-low GI)ซึ่งดีต่อสุขภาพ เนื่องจากเมื่อข้าวเข้าสู่ร่างกาย แป้งในข้าวจะถูกย่อยแล้วเปลี่ยนเป็นน้ําตาลเข้าสู่เลือดอย่างช้าๆ ส่งผลให้ระดับน้ําตาลในเลือดไม่เปลี่ยนแปลงมากนัก ถือเป็นทางเลือกสําหรับผู้ที่ใส่ใจดูแลสุขภาพ ข้าว กข43เป็นอาหาร ไม่ใช่ยารักษาโรค ดังนั้น จึงไม่สามารถกล่าวอ้างสรรพคุณทางการรักษาโรคได้ไม่สามารถอ้างได้ว่า เหมาะสําหรับผู้ป่วยโรคเบาหวานและโรคไต หรือไม่สามารถกล่าวอ้างสรรพคุณที่เกินจริง เช่น ให้น้ําตาลต่ํา/น้ําตาลน้อย สําหรับแนวทางในการเลือกใช้ถ้อยคําเพื่อสื่อสารข้าว กข43อย. จะดําเนินการชี้แจงและจะเริ่มเข้มงวดกับการสื่อสารที่ไม่ถูกต้องในปลายปีนี้
ผลสําเร็จของการเชื่อมโยงในครั้งนี้ ถือเป็นต้นแบบในการบริหารจัดการข้าวที่เป็นรูปธรรมเห็นผลการเชื่อมโยงได้อย่างชัดเจนและเกิดประโยชน์ต่อทุกภาคส่วน โดยเฉพาะต่อเกษตรกรและผู้บริโภค ปัจจุบันมีเกษตรกรจํานวนมากที่ให้ความสนใจปลูกข้าว กข43แต่ยังไม่ได้เข้าร่วมโครงการของรัฐบาล เพื่อจะได้รับความช่วยเหลือจากรัฐบาลอย่างเต็มที่ จึงขอเชิญชวนเกษตรกร ผู้ประกอบการ/โรงสี และผู้ประกอบการค้าปลีกแจ้งความประสงค์เข้าร่วมโครงการเชื่อมโยงการผลิตและการตลาดข้าวพันธุ์ กข43ในฤดูนาปี2561/62โดยสามารถติดต่อสอบถามข้อมูลได้ตามที่อยู่และเบอร์โทรข้างล่างนี้
1.เกษตรกรหรือสหกรณ์ ติดต่อกรมการข้าว โทร1170กด4หรือ กลุ่ม​พัฒนา​สหกรณ์​การเกษตร​1 กรมส่งเสริมสหกรณ์ โทร.​02-282-1226 หรือ สํานักงานสหกรณ์จังหวัดในพื้นที่
2.ผู้ประกอบการ/โรงสี และผู้ประกอบการค้าติดต่อ กองส่งเสริมการค้าสินค้าเกษตร2กรม การค้าภายใน โทร.02-507-6179โทรสาร02-507-6181หรือทางE-mail :ricegroup.dit@gmail.com